Základným pravidlom je, že na klzisko možno vstupovať len v korčuliach a samostatne môžu na klzisko vstupovať osoby vo veku od 6 rokov. Pritom účastníci musia byť zdraví, nesmú byť pod vplyvom alkoholu alebo omamných a psychotropných látok. Na pamäti treba mať, že na klzisku je každý na vlastnú zodpovednosť.
Samozrejme, treba sa riadiť pokynmi dozorcu a dodržiavať smer korčuľovania. Na klzisku sa nesmie jesť ani piť, naháňať či guľovať sa, podrážať ostatných korčuľujúcich, používať hokejky, puky alebo loptičky, znečisťovať plochu, skákať cez mantinely alebo na nich sedieť a podobne. Všetky pravidlá budú na klzisku zreteľne vystavené a kto ich nebude dodržiavať, bude z klziska vykázaný.
Klzisko bude otvorené každý deň okrem sviatkov, počas pracovných dní od 14.00 do 20.00 hod., počas prázdnin od 10.00 do 20.00 hod. (okrem 26. decembra, keď bude klzisko otvorené od 12.00 hod.).
A najmä, nezabudnite si poriadne nabrúsiť korčule!